കശ്മീരില് ഏറ്റുമുട്ടല് തുടരുന്നു പാക് ഭീകരനെ വധിച്ചെന്ന് സൂചന ശ്രീനഗര്: കശ്മീര് താഴ്വരയില് പൂഞ്ച് പ്രദേശത്ത് തീവ്രവാദികളുമായുള്ള ഏറ്റുമുട്ടല് 15ാം ദിവസവും തുടരുന്നു. മെന്ദറിലെ ബട്ട ദുര്യന് വനത്തിലാണ് ഇപ്പോള് ഏറ്റുമുട്ടല് നടക്കുന്നത്. പൂഞ്ചിലെ സുറന്കോട്ടും രജൗരി ജില്ലയിലെ തനമണ്ടി പ്രദേശവും ചേരുന്നിടത്താണ്നിലവില് ഏറ്റുമുട്ടല്. ഇവിടെ തീവ്രവാദികള്ക്ക് വേണ്ടി വ്യാപക പരിശോധനയാണ് സെന്യം നടത്തുന്നത്. ജമ്മുവില് കഴിഞ്ഞ 15 ദിവസത്തിനിടെ വിവിധ ഏറ്റുമുട്ടലുകളിലായി ഒരു മലയാളി അടക്കം 9 സൈനികരാണ് വീരമൃത്യു വരിച്ചത്. അതെ സമയം കഴിഞ്ഞ ദിവസം പൂഞ്ച് ജില്ലയിലെ വനങ്ങളില് സൈന്യം നടത്തിയ തിരച്ചിലിനിടെ ഭീകരര് വെടിയുതിര്ത്തിരുന്നു. തുടര്ന്ന് തിരിച്ചടിച്ച സൈന്യം ഒരു പാക് തീവ്രവാദിയെ കൊലപ്പെടുത്തിയതായാണ് വിവരം. തീവ്രവാദികളുടെ വെടിവെയ് പ്പില് 3 സുരക്ഷാ ഉദ്യോഗസ്ഥര്ക്ക് പരിക്കേറ്റിട്ടുണ്ട്. പോലീസും സൈന്യവും ചേര്ന്നായിരുന്നു വനത്തില് തെരച്ചില് നടത്തിയത്. വെടിവെപ്പില് രണ്ട് പോലീസുകാര്ക്കും ഒരു സൈനികനും പരിക്കേറ്റിട്ടുണ്ടെന്നാണ് വിവരം.The post കശ്മീരില് ഏറ്റുമുട്ടല് തുടരുന്നു പാക് ഭീകരനെ വധിച്ചെന്ന് സൂചന first appeared on MalayalamExpressOnline.